Document ID: 32005R0202

NEUVOSTON ASETUS (EY, EURATOM) N:o 202/2005,
annettu 18 päivänä tammikuuta 2005,
komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan sekä yhteisön ensimmäisen oikeusasteen tuomioistuimen presidentin, jäsenten ja kirjaajan palkkajärjestelyistä annetun asetuksen N:o 422/67/ETY, N:o 5/67/Euratom muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 210 artiklan,
ottaa huomioon Euroopan atomienergiayhteisön perustamissopimuksen ja erityisesti sen 123 artiklan,
ottaa huomioon Euroopan unionin virkamiestuomioistuimen perustamisesta 2 päivänä marraskuuta 2004 tehdyn neuvoston päätöksen 2004/752/EY, Euratom (1),
sekä katsoo seuraavaa:
(1)
Neuvosto on päätöksellä 2004/752/EY perustanut Euroopan yhteisöjen ensimmäisen oikeusasteen tuomioistuimen yhteyteen lainkäyttölautakunnan, jonka tehtävänä on ratkaista virkamiehiä koskevat riita-asiat ja jonka nimi on ”Euroopan unionin virkamiestuomioistuin”.
(2)
Euroopan yhteisön perustamissopimuksen 225 a artiklan kuudennessa kohdassa ja Euroopan atomienergiayhteisön perustamissopimuksen 140 b artiklan kuudennessa kohdassa määrätään, että lainkäyttölautakuntiin sovelletaan näiden perustamissopimusten yhteisön tuomioistuinta koskevia määräyksiä.
(3)
On tarpeen säätää mainitun tuomioistuimen presidentin, jäsenten ja kirjaajan palkoista, eläkkeistä ja korvauksista.
(4)
Neuvoston asetus N:o 422/67/ETY, N:o 5/67/Euratom (2) olisi siten muutettava,
ON ANTANUT TÄMÄN ASETUKSEN:
1 artikla
Muutetaan asetus N:o 422/67/ETY, N:o 5/67/Euratom seuraavasti:
1)
Korvataan asetuksen nimi seuraavasti:
2)
Lisätään artikla seuraavasti:
”21 c artikla
1. Tässä asetuksessa olevia yhteisön tuomioistuimen presidenttiä, jäseniä ja kirjaajaa sekä yhteisön ensimmäisen oikeusasteen tuomioistuimen presidenttiä, jäseniä ja kirjaajaa koskevia säännöksiä sovelletaan virkamiestuomioistuimen presidenttiin, jäseniin ja kirjaajaan, jollei 2 ja 3 kohdasta muuta johdu.
2. Virkamiestuomioistuimen presidentin, jäsenten ja kirjaajan peruspalkka on määrä, joka saadaan soveltamalla seuraavia prosenttilukuja Euroopan yhteisöjen palveluksessa 16. palkkaluokan kolmannella tasolla olevan virkamiehen peruspalkkaan (A*16, kolmas taso 30 päivään huhtikuuta 2006 saakka):
-
:
presidentti
:
104 prosenttia,
-
:
jäsenet
:
100 prosenttia,
-
:
kirjaaja
:
90 prosenttia.
3. Edellä 4 artiklan 3 kohdassa tarkoitettu kuukausittainen edustuskorvaus on:
-
:
presidentti
:
554 euroa,
-
:
jäsenet
:
500 euroa,
-
:
kirjaaja
:
400 euroa.
Virkamiestuomioistuimen presidentti sekä kolmen tuomarin jaostojen presidentit saavat lisäksi toimikautensa ajan kulukorvauksen, joka on 500 euroa kuukaudessa.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä tammikuuta 2005.

Labels: 9
15